Diari Oficial de la Generalitat Valenciana


Sumari del DOGV 3649, del 21-12-1999 (1999/10645)

RESOLUCIÓ de 2 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni Marc de Col·laboració entre la Generalitat Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la política agrària comuna.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1999/10432


Data del document
:   02-12-1999

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * administració central

RESOLUCIÓ de 2 de desembre de 1999, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació de l'addenda al Conveni Marc de Col·laboració entre la Generalitat Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la política agrària comuna. [1999/Q10461]
  
Subscrita, després de la tramitació prèvia reglamentària, entre la Generalitat Valenciana i el Ministeri d'Agricultura, Pesca i Alimentació, el 29 d'octubre de 1999, una addenda al Conveni Marc de Col·laboració entre la Generalitat Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la política agrària comuna, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentada addenda, que ha quedat inscrita en el Registre de Convenis amb el número 1.380/1999, i que figura com a annex d'aquesta resolució.
  
València, 2 de desembre de 1999.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Addenda al Conveni Marc de Col·laboració entre la Generalitat Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la política agrària comuna.
  
Madrid, 29 d'octubre de 1999
  
Reunits
  
D'una banda, Manuel Lamela Fernández, subsecretari d'Agricultura, Pesca i Alimentació, en virtut del Reial Decret 1.515/1997, de 26 de setembre, en compliment de l'apartat 19 de l'article 1 de l'Ordre de 28 de juliol de 1998, sobre delegació d'atribucions del Ministeri d'Agricultura, Pesca i Alimentació, que actua per delegació del ministre, a qui correspon la competència de la firma en virtut de l'Acord de 3 de juliol de 1998, del Consell de Ministres, sobre competència per celebrar convenis de col·laboració amb les comunitats autònomes.
  
De l'altra, Maria Àngels Ramon-Llin i Martínez, consellera d'Agricultura, Pesca i Alimentació, en nom de la Generalitat Valenciana, amb autorització del Consell de Govern d'aquesta comunitat amb data 16 d'agost de 1999.
  
Es reconeixen recíprocament la capacitat legal per subscriure aquesta addenda, i amb aquesta finalitat:
  
Exposen
  
1. Que amb data 14 d'agost de 1997 se subscriu el Conveni de Col·laboració entre la Generalitat Valenciana i el Ministeri d'Agricultura, Pesca i Alimentació per a la posada en marxa de les mesures estructurals d'acompanyament de la política agrària comuna.
  
2. Que en la clàusula segona del Conveni Marc esmentat s'estableix que les previsions màximes d'inversió corresponents a cadascun dels programes afectats es fixaran anualment en un protocol addicional.
  
D'acord amb tot el que s'ha exposat i a fi d'establir les previsions màximes d'inversió per a l'any 1999, ambdues parts subscriuen aquesta
  
Addenda
  
Els imports corresponents a les ajudes cofinançades pel Ministeri d'Agricultura, Pesca i Alimentació, la Generalitat Valenciana i el FEOGA-Garantia durant l'any 1999, en milions de pessetes, i el seu equivalent en euros, es consignen a continuació:
  
Els imports indicats adés poden dedicar-se al pagament de qualsevol de les mesures d'acord amb les certificacions de l'exercici.
  
Els imports transferits pel Ministeri d'Agricultura, Pesca i Alimentació i no reconeguts als beneficiaris s'incorporen com a romanent als avançaments pressupostaris del Ministeri d'Agricultura, Pesca i Alimentació per a l'exercici de l'any següent.
  
Programa i concepte pressupostari
  
Mesures agroambientals 717A-779.02
  
Cessament anticipat Reial Decret 1.695/9887 368Z-746.00
  
Repoblament de terres agràries 717A-779.03
  
I perquè conste degudament el que s'ha convingut, se signa aquesta addenda en exemplar triplicat al lloc i en la data esmentats al principi.
  
El subsecretari d'Agricultura, Pesca i Alimentació,
  
MANUEL LAMELA FERNÁNDEZ
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ